במידה והרשת כשלה, הרטיאריוס חדל משימוש בה, אם כי לעיתים אסף אותה עבור ניסיון השלכה שני. לרוב, הרטיאריוס נאלץ להסתמך על הטריידנט או הפגיון שלו כדי לסיים את הקרב. הטריידנט שגובהו כשל אדם, איפשר לרטיאריוס לתקוף את יריבו במהירות ולשמור מרחק. זה היה נשק חזק, המסוגל לגרום לפצעים נוקבים על האיברים הלא ממוגנים. הפגיון היה הגיבוי האחרון של הרטיאריוס במידה ואיבד את הטריידנט. הפגיון נשמר למצבים בהם קרב בטווח קצר היה דרוש כדי לסיים את הקרב. בקרבות מסוימים, נאלץ להילחם כנגד שני סקיוטורים בו זמנית. בקרבות אלו הגלדיאטור הושם על במה מוגבהת וקיבל אספקה של אבנים שבהם יכל להשתמש להדוף את רודפיו.
הרטיאריי הופיעו לראשונה בזירה במהלך המאה הראשונה לספירה, והפכו לאטרקציה סטנדרטית עד המאה השנייה או השלישית. היעדר השריון של הגלדיאטור מתוך הסתמכותו על טקטיקות התחמקות, גרם לכך שרבים ראו ברטיאריוס כנחות ביותר (וגם הנשי ביותר) מכל מעמד הגלדיאטורים. קטעים מתוך יצירותיו של יובנליס, סנקה, וסווטוניוס, מראים כי ייתכן והרטיאריי שנלחמו בטוניקות היוו תת-קבוצה אף נחותה יותר (Retiarii Tunicati) והם לא נחשבו ללוחמי רשת לגיטימיים, אלא לליצני זירה. עם זאת, יצירות עתיקות כוללות דוגמאות ספציפיות של לוחמי רשת שהיו בעלי מוניטין רב כלוחמים מיומנים וכמאהבים.
פארק היורה 3
פארק היורה 3 (באנגלית: Jurassic Park III) הוא סרט מדע בדיוני, הרפתקאות ופעולה אמריקאי, הסרט השלישי בסדרת סרטי פארק היורה. בסרט זה במאי הסרט הוא ג'ו ג'ונסטון בעוד במאי הסרטים הקודמים, סטיבן ספילברג משמש כמפיק.
הסרט יצא ב-18 ביולי 2001 והיה לשובר קופות כאשר הצליח בזמנו להכניס 368 מיליון דולר. עם זאת הוא קיבל את ההכנסות הנמוכות ביותר בזיכיון וכן ביקורות שליליות לרוב.
אורך הסרט 93 דקות והוא צולם בהוואי ובקליפורניה מאוגוסט עד ספטמבר 2000. בסרט מככבים השחקנים סם ניל שחזר להופיע כד"ר אלן גראנט, ויליאם ה. מייסי, לורה דרן, טיה ליאוני, טרוור מורגן ואלסנדרו ניבולה.
סרט זה הוא הסרט הראשון בסדרת הסרטים "פארק היורה" שלא בוסס על ספר.
תקציר העלילה.
לאחר שמונה שנים מאירוע פארק היורה ו האיים "איסלא נובלר" ושכנו "איסלא סורנה" נאסרים לכניסה אנושית, אך נער ואדם מבוגר גולשים בקרבה מסוכנת לאיים במצנח מתוך סירת מרוץ. צוות הספינה נעלם לפתע והצונחים נאלצים לנתק את הקשר לספינה ומרחפים לעבר האי.
בינתיים ד"ר אלן גרנט מהסרט הראשון חזר לעבודת חקר המאובנים יחד עם חונך חוקר צעיר בשם בילי ברנן. עקב אירועי פארק היורה והמצב הכלכלי והפוליטי הוא מתקשה לגייס כספים למחקרו החדש על אינטליגנציית הדינוזאורים. חברתו מהסרט הראשון, ד"ר אלי סאטלר, עזבה אותו והתחתנה עם בחור בשם מארק דגלר ויש להם 2 ילדים, אך עדיין נותרה בקשר עמו וילדהּ קורא לו "איש הדינוזאורים". כשההרפתקן העשיר פול קירבי, ואשתו אמנדה מציעים לד"ר גרנט תרומה נאה למחקרו החדש, אם יצטרף אליהם למסע אווירי מעל האי איסלה סורנה (שהתעופה מעליו נאסרה חוקית), הוא נאלץ להסכים, אף שקיבל פוסט טראומה ונשבע שלא יחזור לאי או לקשר עם דינוזאורים חיים.
למסעם מצטרף החוקר החניך של אלן בילי ברנן וכן כמה מאבטחים אך כשהמטוס מתקרב לאי הוא מגלה שהם הולכים לנחות, בניגוד להבטחתם, הוא צועק שיעצרו ואחד המאבטחים מכה אותו מאחורה ומעלף אותו. כשהוא מתעורר הוא מגלה שהם נחתו באי והשומרים בודקים את השטח. אלן אומר לכולם לחזור והצוות חוזר במהירות ומתניע את המטוס. על האי נשאר המאבטח קופר שמנסה להגיע אליהם אך נטרף בידי ספינוזאורוס ענקי שנע על מסלול המטוס ומכריח אותו לנחות נחיתת אונס על צמרות העצים, מה שמרסק את המטוס. על הענפים הספינוזאורוס מוצא אותם שוב וטורף את הטייס נאש, יחד עם מכשיר הפלאפון שלהם, אך שאר החבורה בורחת לחלקים האחוריים שמחוץ להישג ידיו. המטוס לא מחזיק מעמד על העץ ונופל והספינוזאורוס מגיע אליהם, שובר את חלונות המטוס ורודף אחריהם אך הם מצליחים להימלט. כשהם ממשיכים לנוע הם נתקלים בטירנוזאורוס רקס הניזון מנבלה, שמאתר אותם ורץ לעברם והם בורחים חזרה. הטירנוזאורוס פוגש את הספינוזאורוס ושני הענקים נלחמים ביניהם עד למות ונפילת הטירנוזאורוס לפני הספינוזאורוס הגדול יותר.
אז מגלה ד"ר גרנט את הסיבה האמיתית מאחורי ההזמנה לאי: בני הזוג קירבי הם למעשה גרושים, שחברו יחד על מנת למצוא את בנם בן ה-12, אריק, שנעלם לפני 8 שבועות בזמן שטייל עם בן-זוגה של אמנדה, בן הילברנד. שניהם חיפשו מורה דרך שמכיר את האי, והם אף לא שילמו בכסף אמיתי. ואולם מסעו הקודם של ד"ר גרנט היה אל אי אחר (איסלא נובלר) וכי הוא אינו מכיר את האי איסלה סורנה, עליו הם נחתו. למעשה גרנט שהכיר את המינים שאינגן הצילה, מבין שהספינוזאורוס נוצר בדרך לא חוקית לאחר חוק נגד שיבוט של דינוזאורים (בנוסף על עוד כמה מינים כמו הצרטוזאורוס, האנקילוזאורוס והקוריתוזאורוס).
החבורה מתקדמת ולהפתעתה הרעה של אמנדה היא מוצאת את הצנחן של בן זוגה לשעבר כשלד, ומסתבכת סבב חוטיו מזועזעת, אך פול מרגיע אותה שבנם בחיים. בינתיים בילי מצלם ביצי רפטורים בקינם וגונב אותם בהחבא בניסיון למכור אותם לאחר מכן.
הקבוצה מוצאת מעבדה מוזנחת ומותקפת על ידי חבורת ולוצירפטורים. הם בורחים משם לתוך עדר של קוריתוזאורוסים ופרזאורולופוסים ובילי והקירבים מטפסים על עץ אך אלן מתעכב עם תיק שנפל לבילי. גם השומר אובסקי הולך לאיבוד ומוצא את החבורה אך נפצע קשה על ידי הרפטורים שמשאירים אותו כפתיון שכמעט מושך את אמנדה לרדת מהעץ, אך היא מצליחה לעצור בזמן ואז הרפטורים טורפים אותו. אלן גם כמעט מותקף על ידי הרפטורים אך הנער אריק מגיח מתוך משאית, משליך עליהם רימוני עשן ומבריח אותם.
אריק מספר לאלן שהוא הצליח לשרוד כל הזמן באמצעות משאית הפוכה בה שהה וניזון משימורים שנמצאו בה. בהמשך היום אריק ואלן נפגשים עם שאר הצוות אך ספינוזאורוס מגיע באותו רגע והם בורחים למצפה נטוש. אלן מגלה שבילי גנב ביצי רפטורים וכועס עליו מאוד.
הם עוברים על גשר מעל המצפה שמתברר ככלוב של פטרנודונים. אחד מהם תופס את אריק ומשליך אותו לעבר קן מלא באפרוחיו אך הוא מצליח לחמוק. בילי מגיע לעזור לו אך פטרנודונים אחרים תוקפים ופוצעים אותו ודרכו נחסמת. כמה פטרנודונים תוקפים אותם ובמהומה שמתחוללת המבנה שלהם נהרס. שאר החבורה עולה על ספינה ובורחת משם, חוצה את הנהר ומגלים צואה של ספינוזאורוס ובתוכה עצמות המאבטחים והפלאפון שלהם. צרטוזאורוס מתקרב אליהם אך עוזב אותם עקב הצואה של הספינוזאורוס.
בהמשך היום יורד גשם חזק והם שמים לב לדגים שקופצים לידם. אז מגיח מתוך המים הספינוזאורוס שמנסה לתפוס אותם. הם בורחים לכלוב אך הספינוזאורוס משקיע אותו במים וכמעט מטביע אותם ואלן מתקשר בפלאפון לאלי וקורא לה להזעיק עזרה לאתר B. בינתיים פול מנסה להסיח את דעת הספינוזאורוס וכמעט מותקף אך אלן מצית רימון נפט ועקב שבירה של מכל הדלק הספינה עולה בלהבות ומבריחה את הספינוזאורוס.
בהמשך חבורת הרפטורים מגיעים אליהם אך מתברר שהם אינם רוצים לאכול אותם אלא לקבל את ביציהם ואלן מביא להם אותם מתוך התיק הרפטורים אוספים את ביציהם ובורחים מרעש של מסוקים. מסתבר שאלי שלחה צוות חילוץ מיוחד לחלץ את החבורה. הם עולים על אחד המסוקים ושם מוצאים את בילי הפצוע שלבסוף נותר בחיים. בעודם טסים הם רואים מתחתיהם להקת פטרנודונים מחפשים מקומות קינון חדשים.
מוזיקה.
את שיר הנושא של הסרט הלחין וכתב ג'ון ויליאמס, והמוזיקה של הסרט הולחנה ונכתבה בידי דון דייוויס .
פרנקו-פרובנסאלית
פרנקו-פרובנסאלית או ארפיטנית (francoprovençâl, arpetan) היא שפה רומאנית המדוברת בצפון-מערב איטליה ובנפת פוג'ה, במרכז חלקה המזרחי של צרפת ובמערב שווייץ. האזור בו נמצאים דוברי השפה מכונה ארפיטניה.
מספר דובריה הלך ופחת משמעותית עם הזמן. לפי אונסק"ו, זוהי שפה בסכנת הכחדה בצרפת ובשווייץ, ובעלת סיכון להיות כזו באיטליה.
ארפיטנית
אסקיסטה
קונרד ברקוביצ'י
ג'רש (מחוז)
מחוז ג'רש (ערבית: محافظة جرش) הוא אחד משנים עשר המחוזות של ירדן. הוא ממוקם בצפון-מערב המדינה ובירתו היא העיר ג'רש.
שטחו 409.8 קמ"ר, והוא המחוז הקטן ביותר בממלכה. אוכלוסייתו מונה 183,400 נפש והוא בעל צפיפות האוכלוסין השנייה בגובהה במדינה.
נפות.
המחוז מורכב מנפה אחת בלבד - נפת ג'רש. מלבד הבירה, במחוז 22 כפרים ושני מחנות פליטים פלסטינים.
טפילה (מחוז)
מחוז טפילה (ערבית: محافظة الطفيلة) הוא אחד משנים עשר המחוזות של ירדן. הוא ממוקם במערב המדינה ובירתו היא העיר טפילה. בחלקו המערבי המחוז גובל בישראל.
המחוז מחולק לשלוש נפות ובו 32 ערים וכפרים. שטחו 2,114 קמ"ר, והוא המחוז הכי פחות מאוכלס במדינה עם אוכלוסייה המונה 82,000 נפש.
בשטח המחוז שוכן האתר של העיר העתיקה בצרה, ששימשה בעת העתיקה עיר חשוב וכנראה בירת ממלכת אדום.
נפות.
המחוז מורכב משלוש נפות:
הרשות לפינוי מוקשים
הרשות לפינוי מוקשים (רלפ"ם) היא יחידה במשרד הביטחון שתפקידה לקבוע את הכללים, להפעיל חברות בפרויקטים לפינוי מוקשים ולפקח עליהן.
מאז הקמתה של הרשות, פונו כ-15 אלף דונם של שדות מוקשים.
היסטוריה.
הרשות הוקמה ב-2011, בהתאם להוראות חוק לפינוי שדות מוקשים, התשע"א-2011. החוק נחקק בעקבות פציעתו של דניאל יובל שעלה על מוקש ברמת הגולן בפברואר 2010, והעלה לסדר היום הציבורי את סוגיית שדות המוקשים בישראל.
תפקידי הרשות.
החוק קבע כי תפקידיה של הרשות יהיו:
החוק קבע כי תקציב הרשות יעמוד על לפחות 27 מיליון ש"ח בשנה. כן הוקמה קרן שתפקידה לנהל כספי תרומות המיועדים לשם פינוי מוקשים.